Diana López

Diana López (s. 7. tammikuuta 1984 Houston, Texas) on yhdysvaltalainen taekwondoin. Hänellä on kolme veljeä, hänen valmentajanaan toimiva Jean sekä olympiamitalistit Steven ja Mark. Hän saavutti pronssia Pekingin olympialaisissa 2008 alle 57 kg:n painoluokassa. MM-kilpailuissa hän on voittanut alle 59-kiloisissa kultaa 2005 sekä pronssia 2007. Lontoon olympialaisissa 2012 López jäi ilman mitalia hävittyään keräilyottelussa Suvi Mikkoselle. Hän voitti Pan-Amerikan-mestaruuden alle 59-kiloisissa 2002 sekä junioreiden maailmanmestaruuden 52 kg:n sarjassa 1998 ja 59-kiloisissa 2000.

Lähteet 

Yhdysvaltalaiset taekwondoinit
Yhdysvaltalaiset olympiamitalistit
Vuonna 1984 syntyneet
Elävät henkilöt